奉和聖制從蓬萊向興慶閣道
作者：王維
朝代：唐
主题：七言律詩
篇章：奉和聖制從蓬萊向興慶閣道中留春雨中春望之作應制

paragraphs: 渭水自縈秦塞曲，黃山舊繞漢宮斜。
鑾輿迥出千門柳，閣道回看上苑花。
雲裏帝城雙鳳闕，雨中春樹萬人家。
爲乘陽氣行時令，不是宸遊玩物華。(玩 一作：重)

标签：蒙学
唐詩三百首